Lětoń
Lětoń (něm. Litten) je wjeska z 53 wobydlerjemi (2008) we wuchodźe hornjołužiskeho wokrjesa Budyšin. Słuša z lěta 1994 ke Kubšičanskej gmejnje a leži 164 m nad mórskej hładźinu w hornjołužiskej pahórčinje. Běše hač do lěta 1934 samostatna gmejna, po tym najprjedy wjesny dźěl Poršic a wot lěta 1994 dźěl gmejny Kubšic.
Susodne wjeski su Poršicy w sewjerowuchodźe, Delnja Kina (město Budyšin) w zapadźe a Krakecy w sewjerozapadźe. Njedaloko wsy so Budyske lětanišćo namaka.
Prěnje historiske naspomnjenje jako knježe sydło Letonin je z lěta 1237[1].
W lěće 1884 měješe wjes po Mukowej statistice 92 wobydlerjow, mjez nimi 88 Serbow.[2] Křesćanscy Lětonjenjo přisłušeja Poršičanskej wosadźe.
Wosobiny[wobdźěłać]
- Arnošt Bart-Brězynčanski (1870–1956) – serbski politikar a narodny aktiwist, narodźeny w Lětonju
ces_Latn szl_Latn szl_Latn hrv_Latn szl_Latn mos_Latn bos_Latn